CELEX: 32008R1312
Language: hr
Date: 2008-12-19 00:00:00
Title: Uredba Komisije (EZ) br. 1312/2008 od 19. prosinca 2008. o utvrđivanju stopa konverzije, troškova prerade i vrijednosti nusproizvoda za različite faze prerade riže (Kodificirana verzija)

03/Sv. 55
            
            
               HR
            
            
               Službeni list Europske unije
            
            
               202
            
         32008R1312
   
               L 344/56
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1312/2008
   od 19. prosinca 2008.
   o utvrđivanju stopa konverzije, troškova prerade i vrijednosti nusproizvoda za različite faze prerade riže
   (Kodificirana verzija)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 5., treći stavak, u vezi s člankom 4.,
   budući da:
   
               (1)
            
            
               Uredba Komisije (EEZ) br. 467/67 od 21. kolovoza 1967. o utvrđivanju stopa konverzije, troškova prerade i vrijednosti nusproizvoda za različite faze prerade riže (2) nekoliko je puta znatno izmijenjena (3). Radi jasnoće i racionalnosti, navedenu Uredbu treba kodificirati.
            
         
               (2)
            
            
               Članak 5. treći stavak Uredbe (EZ) br. 1234/2007 predviđa da Komisija može utvrditi stope konverzije, troškove prerade i vrijednost nusproizvoda koje je potrebno poštovati u primjeni navedene Uredbe s ciljem konverzije vrijednosti ili količina povezanih s različitim fazama prerade riže (neoljuštena, oljuštena, polubijela ili bijela riža).
            
         
               (3)
            
            
               S tim ciljem treba u obzir informacije dobivene od najbolje opremljenih industrija Zajednice.
            
         
               (4)
            
            
               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju tržišta poljoprivrednih proizvoda,
            
         DONIJELA JE OVU UREDBU:
   Članak 1.
   1.   Stopa konverzije između oljuštene riže i neoljuštene riže je:
   
               Oljuštena riža
            
            
               Neoljuštena riža
            
         
               1 
            
            
               1,25 
            
         2.   Stopa konverzije između oljuštene riže i bijele riže je:
   
                
            
            
               Oljuštena riža
            
            
               Bijela riža
            
         
               Riža okruglog zrna
            
            
               1 
            
            
               0,775 
            
         
               Riža srednjeg zrna ili riža dugog zrna
            
            
               1 
            
            
               0,69 
            
         3.   Stopa konverzije između bijele riže i polubijele riže jest:
   
                
            
            
               Bijela riža
            
            
               Polubijela riža
            
         
               Riža okruglog zrna
            
            
               1 
            
            
               1,065 
            
         
               Riža srednjeg zrna ili riža dugog zrna
            
            
               1 
            
            
               1,072 
            
         Članak 2.
   1.   Troškovi prerade koji se moraju uzeti u obzir prilikom konverzije neoljuštene riže u oljuštenu rižu iznose 47,13 EUR po toni.
   2.   Troškovi prerade koji se moraju uzeti u obzir prilikom konverzije oljuštene riže u bijelu rižu iznose 47,13 EUR po toni.
   3.   Troškovi prerade pri konverziji polubijele riže u bijelu rižu ne uzimaju se u obzir.
   Članak 3.
   1.   Vrijednost nusproizvoda prerade neoljuštene riže u oljuštenu rižu smatra se jednakom nuli.
   2.   Vrijednost nusproizvoda dobivenih preradom oljuštene riže u bijelu rižu iznosi:
   
               (a)
            
            
               41,00 EUR po toni oljuštene riže okruglog zrna;
            
         
               (b)
            
            
               52,00 EUR po toni oljuštene riže srednjeg ili dugog zrna.
            
         3.   Vrijednost nusproizvoda dobivenih preradom polubijele riže u bijelu rižu je:
   
               (a)
            
            
               12,62 EUR po toni polubijele riže okruglog zrna;
            
         
               (b)
            
            
               14,05 EUR po toni polubijele riže srednjeg ili dugog zrna.
            
         Članak 4.
   Konverzija vrijednosti određene količine oljuštene riže u vrijednost iste te količine riže u drugoj fazi prerade obavlja se na temelju oljuštene riže koja sadrži 3 % lomljene riže. Ako oljuštena riža sadrži više od 3 % lomljene riže, konverzija se provodi nakon prilagodbe na temelju vrijednosti od 110 EUR po toni lomljene riže
   Konverzija vrijednosti određene količine polubijele riže ili bijele riže u vrijednost iste količine riže u drugoj fazi prerade obavlja se na temelju polubijele riže ili bijele riže u kojoj nema lomljene riže. Ako polubijela ili bijela riža sadrži lomljenu rižu, konverzija se vrši nakon prilagodbe na temelju vrijednosti od 150 EUR po toni lomljene riže.
   Prilagodbe predviđene u prvom i drugom stavku ne provode se ako su cijene oljuštene riže i cijene polubijele ili bijele riže koje se uzimaju u obzir pri utvrđivanju pristojbi i izvoznih subvencija carina nižih od:
   
               —
            
            
               110 EUR po toni oljuštene riže,
            
         
               —
            
            
               150 EUR po toni polubijele ili bijele riže.
            
         Članak 5.
   1.   Konverzija vrijednosti određene količine oljuštene riže u vrijednost iste količine neoljuštene riže vrši se:
   
               —
            
            
               dijeljenjem vrijednosti koja se mora konvertirati sa stopom koja je za neoljuštenu rižu utvrđena u članku 1. stavku 1., i
            
         
               —
            
            
               umanjivanjem tako dobivenog iznosa za troškove prerade utvrđene u članku 2. stavku 1.
            
         Konverzija vrijednosti određene količine neoljuštene riže u vrijednost iste količine oljuštene riže vrši se:
   
               —
            
            
               uvećavanjem vrijednosti koja se mora konvertirati za troškove prerade utvrđene u članku 2. stavku 1., i
            
         
               —
            
            
               množenjem tako dobivenog iznosa sa stopom koja je za neoljuštenu rižu utvrđena u članku 1. stavku 1.
            
         2.   Konverzija vrijednosti određene količine oljuštene riže u vrijednost iste količine bijele riže vrši se:
   
               —
            
            
               uvećavanjem vrijednosti koja se mora konvertirati za troškove prerade utvrđene u članku 2. stavku 2., i
            
         
               —
            
            
               umanjivanjem vrijednosti koja se mora konvertirati za vrijednost nusproizvoda utvrđenu u članku 3. stavku 2., i
            
         
               —
            
            
               dijeljenjem tako dobivenog iznosa sa stopom koja je za bijelu rižu utvrđena u članku 1. stavku 2.
            
         Konverzija vrijednosti određene količine bijele riže u vrijednost iste količine oljuštene riže vrši se:
   
               —
            
            
               množenjem vrijednosti koja se mora konvertirati sa stopom koja je za bijelu rižu utvrđena u članku 1. stavku 2., i
            
         
               —
            
            
               umanjivanjem tako dobivenog iznosa za troškove prerade utvrđene u članku 2. stavku 2., i
            
         
               —
            
            
               uvećanjem tako dobivenog iznosa za vrijednost nusproizvoda utvrđenu u članku 3. stavku 2.
            
         3.   Konverzija vrijednosti određene količine bijele riže u vrijednost iste količine polubijele riže vrši se:
   
               —
            
            
               dijeljenjem vrijednosti koja se mora konvertirati sa stopom koja je za bijelu rižu utvrđena u članku 1. stavku 3., i
            
         
               —
            
            
               uvećanjem tako dobivenog iznosa za vrijednost nusproizvoda utvrđenu u članku 3. stavku 3.
            
         Konverzija vrijednosti određene količine polubijele riže u vrijednost iste količine bijele riže vrši se:
   
               —
            
            
               umanjivanjem vrijednosti koja se mora konvertirati za vrijednost nusproizvoda utvrđenih u članku 3. stavku 3., i
            
         
               —
            
            
               množenjem tako dobivenog iznosa sa stopom koja je za polubijelu rižu iz predmetne skupine utvrđena u članku 1. stavku 3.
            
         Članak 6.
   1.   Konverzija određene količine oljuštene riže u odgovarajuću količinu neoljuštene riže ili bijele riže vrši se množenjem količine koja se mora konvertirati sa stopom koja je za neoljuštenu rižu utvrđena u članku 1. stavku 1., odnosno sa stopom koja je za bijelu rižu utvrđena u članku 1. stavku 2., ovisno o slučaju.
   Konverzija određene količine neoljuštene riže ili bijele riže u odgovarajuću količinu oljuštene riže vrši se dijeljenjem količine koja se mora konvertirati sa stopom koja je za neoljuštenu rižu utvrđena u članku 1. stavku 1., odnosno sa stopom koja je za bijelu rižu utvrđena u članku 1. stavku 2., ovisno o slučaju.
   2.   Konverzija određene količine bijele riže u odgovarajuću količinu polubijele riže vrši se množenjem količine koja se mora konvertirati sa stopom koja je za polubijelu rižu utvrđena u članku 1. stavku 3.
   Konverzija određene količine polubijele riže u odgovarajuću količinu bijele riže vrši se dijeljenjem količine koja se mora konvertirati sa stopom koja je za polubijelu rižu utvrđena u članku 1. stavku 3.
   Članak 7.
   Uredba (EEZ) br. 467/67 stavlja se izvan snage.
   Upućivanja na Uredbu stavljenu izvan snage smatraju se upućivanjima na ovu Uredbu i čitaju se u skladu s korelacijskom tablicom u Prilogu II.
   Članak 8.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2008.
      
         
            Za Komisiju
         
         José Manuel BARROSO
         
            Član Komisije
         
      
   
   
      (1)  SL L 299, 16.11.2007., str. 1.
   
      (2)  SL 204, 24.8.1967., str. 1.
   
      (3)  Vidjeti Prilog I.
   
      PRILOG I.
      
         Uredba stavljena izvan snage s popisom njezinih uzastopnih izmjena
      
      
                  Uredba Komisije (EEZ) br. 467/67
                  (SL L 204, 24.8.1967., str. 1.)
               
               
                   
               
            
                  Uredba Komisije (EEZ) br. 1608/71
                  (SL L 168, 27.7.1971., str. 17.)
               
               
                   
               
            
                  Uredba Komisije (EEZ) br. 1499/72
                  (SL L 158, 14.7.1972., str. 22).
               
               
                   
               
            
                  Uredba Komisije (EEZ) br. 1808/74
                  (SL L 188, 12.7.1974., str. 34).
               
               
                   
               
            
                  Uredba Komisije (EEZ) br. 1484/75
                  (SL L 150, 11.6.1975., str. 7).
               
               
                   
               
            
                  Uredba Komisije (EEZ) br. 1572/77
                  (SL L 174, 14.7.1977., str. 26).
               
               
                   
               
            
                  Uredba Komisije (EEZ) br. 1771/79
                  (SL L 203, 11.8.1979., str. 6).
               
               
                   
               
            
                  Uredba Komisije (EEZ) br. 2119/80
                  (SL L 206, 8.8.1980., str. 20).
               
               
                   
               
            
                  Uredba Komisije (EEZ) br. 2120/81
                  (SL L 208, 28.7.1981., str. 7).
               
               
                   
               
            
                  Uredba Komisije (EEZ) br. 1871/82
                  (SL L 206, 14.7.1982., str. 15).
               
               
                   
               
            
                  Uredba Komisije (EEZ) br. 1998/83
                  (SL L 196, 20.7.1983., str. 16).
               
               
                   
               
            
                  Uredba Komisije (EEZ) br. 1548/84
                  (SL L 148, 5.6.1984., str. 16).
               
               
                   
               
            
                  Uredba Komisije (EEZ) br. 2249/85
                  (SL L 210, 7.8.1985., str. 13).
               
               
                   
               
            
                  Uredba Komisije (EEZ) br. 2325/88
                  (SL L 202, 27.7.1988., str. 41).
               
               
                  samo članak 1.
               
            
   
      PRILOG II.
      
         Korelacijska tablica
      
      
                  Uredba br. 467/67/EEZ
               
               
                  Ova Uredba
               
            
                  Članci od 1. do 4.
               
               
                  Članci od 1. do 4.
               
            
                  Članak 5. stavak 1. točke (a) i (b)
               
               
                  Članak 5. stavak 1., prvi i drugi podstavak
               
            
                  Članak 5. stavak 2. točke (a) i (b)
               
               
                  Članak 5. stavak 2., prvi i drugi podstavak
               
            
                  Članak 5. stavak 3. točke (a) i (b)
               
               
                  Članak 5. stavak 3., prvi i drugi podstavak
               
            
                  Članak 6.
               
               
                  Članak 6.
               
            
                  —
               
               
                  Članak 7.
               
            
                  Članak 7.
               
               
                  Članak 8.
               
            
                  —
               
               
                  Prilog I.
               
            
                  —
               
               
                  Prilog II.